CELEX: 32021D1822
Language: el
Date: 2021-10-15 00:00:00
Title: Εκτελεστική απόφαση (ΕΕ) 2021/1822 του Συμβουλίου της 15ης Οκτωβρίου 2021 για τον διορισμό του προέδρου της Ευρωπαϊκής Αρχής Κινητών Αξιών και Αγορών (ΕΑΚΑΑ)

19.10.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 369/9
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2021/1822 ΤΟΥ ΣΥΜΒΟΥΛΙΟΥ
         της 15ης Οκτωβρίου 2021
         για τον διορισμό του προέδρου της Ευρωπαϊκής Αρχής Κινητών Αξιών και Αγορών (ΕΑΚΑΑ)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1095/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, για τη σύσταση Ευρωπαϊκής Εποπτικής Αρχής (Ευρωπαϊκή Αρχή Κινητών Αξιών και Αγορών), για την τροποποίηση της απόφασης αριθ. 716/2009/ΕΚ και την κατάργηση της απόφασης 2009/77/ΕΚ της Επιτροπής (1), και ιδίως το άρθρο 48 παράγραφος 2,
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 48 παράγραφος 2 του κανονισμού (ΕΕ) αριθ. 1095/2010, ο οποίος τροποποιήθηκε με τον κανονισμό (ΕΕ) 2019/2175 του Ευρωπαϊκού Κοινοβουλίου και του Συμβουλίου (2), το Συμβούλιο, βάσει καταλόγου επικρατέστερων υποψηφίων που καταρτίζει το συμβούλιο εποπτών της ΕΑΚΑΑ, εκδίδει απόφαση για τον διορισμό του προέδρου κατόπιν επιβεβαίωσης από το Ευρωπαϊκό Κοινοβούλιο.
                  
               
                     (2)
                  
                  
                     Στις 26 Νοεμβρίου 2020, το Συμβούλιο έλαβε τον κατάλογο των τριών υποψηφίων που επέλεξε το συμβούλιο εποπτών της ΕΑΚΑΑ για τη θέση του προέδρου της ΕΑΚΑΑ.
                  
               
                     (3)
                  
                  
                     Στις 11 Δεκεμβρίου 2020, η Προεδρία εξ ονόματος των κρατών μελών πραγματοποίησε συνέντευξη με τους τρεις υποψηφίους.
                  
               
                     (4)
                  
                  
                     Στις 22 Σεπτεμβρίου 2021, η Επιτροπή των Μόνιμων Αντιπροσώπων συμφώνησε για έναν από τους επικρατέστερους υποψηφίους για τη θέση του προέδρου της ΕΑΚΑΑ: την κα Verena ROSS.
                  
               
                     (5)
                  
                  
                     Στις 29 Σεπτεμβρίου 2021, το Συμβούλιο απηύθυνε επιστολή στο Ευρωπαϊκό Κοινοβούλιο δηλώνοντας ότι, εφόσον το Ευρωπαϊκό Κοινοβούλιο επιβεβαιώσει την επιλογή της κας Verena ROSS για τη θέση της προέδρου της ΕΑΚΑΑ, το Συμβούλιο θα εκδώσει απόφαση για τον διορισμό της ως προέδρου της ΕΑΚΑΑ.
                  
               
                     (6)
                  
                  
                     Στις 5 Οκτωβρίου 2021, το Ευρωπαϊκό Κοινοβούλιο επιβεβαίωσε την επιλογή της κας Verena ROSS για τη θέση του προέδρου της ΕΑΚΑΑ,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η κα Verena ROSS διορίζεται πρόεδρος της Ευρωπαϊκής Αρχής Κινητών Αξιών και Αγορών (ΕΑΚΑΑ) για περίοδο πέντε ετών από την 1η Νοεμβρίου 2021.
         
         
            Άρθρο 2
            Η παρούσα απόφαση αρχίζει να ισχύει την ημερομηνία δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Λουξεμβούργο, 15 Οκτωβρίου 2021.
            
               
                  Για το Συμβούλιο
               
               
                  Ο Πρόεδρος
               
               J. CIGLER KRALJ
            
         
         
            (1)  ΕΕ L 331 της 15.12.2010, σ. 84.
         
            (2)  Κανονισμός (EE) 2019/2175 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2019, για την τροποποίηση του κανονισμού (ΕΕ) αριθ. 1093/2010 σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Τραπεζών), του κανονισμού (ΕΕ) αριθ. 1094/2010 για τη σύσταση Ευρωπαϊκής Εποπτικής Αρχής (Ευρωπαϊκή Αρχή Ασφαλίσεων και Επαγγελματικών Συντάξεων), του κανονισμού (ΕΕ) αριθ. 1095/2010 σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Κινητών Αξιών και Αγορών), του κανονισμού (ΕΕ) αριθ. 600/2014 για τις αγορές χρηματοπιστωτικών μέσων, του κανονισμού (ΕΕ) 2016/1011 σχετικά με τους δείκτες που χρησιμοποιούνται ως δείκτες αναφοράς σε χρηματοπιστωτικά μέσα και χρηματοπιστωτικές συμβάσεις ή για τη μέτρηση της απόδοσης επενδυτικών κεφαλαίων, και του κανονισμού (ΕΕ) 2015/847 περί στοιχείων που συνοδεύουν τις μεταφορές χρηματικών ποσών (ΕΕ L 334 της 27.12.2019, σ. 1).